b'\n_START_ARTICLE_\nTCP\n_START_SECTION_\nSavienojuma p\xc4\x81rtrauk\xc5\xa1ana\n_START_PARAGRAPH_\nSavienojuma p\xc4\x81rtrauk\xc5\xa1anai parasti nos\xc5\xabta 4 paketes. Viens gals s\xc4\x81k savienojuma beig\xc5\xa1anu nos\xc5\xabtot FIN paketi, kuru otrs gals apstiprina ar ACK. Lai sl\xc4\x93gtu otru savienojuma pusi, vajag v\xc4\x93l divas t\xc4\x81das pa\xc5\xa1as paketes pret\xc4\x93j\xc4\x81 virzien\xc4\x81. Da\xc5\xbereiz pirmo ACK apvieno ar otro FIN, tad var iztikt ar 3 paket\xc4\x93m. Ja paz\xc5\xabd sakari (nevienai nos\xc5\xabt\xc4\xabtajai paketei nepien\xc4\x81k ACK), tad ar\xc4\xab savienojums tiek p\xc4\x81rtraukts.\n_START_SECTION_\nTCP porti\n_START_PARAGRAPH_\nTCP protokol\xc4\x81, t\xc4\x81pat k\xc4\x81 UDP protokol\xc4\x81 ir 65535 porti. TCP lieto portu numurus, lai identific\xc4\x93tu s\xc5\xabto\xc5\xa1\xc4\x81s un sa\xc5\x86emo\xc5\xa1\xc4\x81s programmas savienojuma galapunktos. Katram TCP savienojuma galam ir piesaist\xc4\xabts 16 bitu skaitlis - porta numurs, p\xc4\x93c kura identific\xc4\x93 ien\xc4\x81ko\xc5\xa1\xc4\x81s paketes. Noteiktiem serveriem parasti piesaista noteiktus portu numurus (piem. http - 80, smtp - 25, ftp - 21), kurus lieto k\xc4\x81 noklus\xc4\x93to v\xc4\x93rt\xc4\xabbu.'